કન્યા : સપ્તાહની શરૂઆત વિદ્યાર્થીઓ માટે મુશ્કેલ સમય ગણી શકાય. તમારામાં અજંપો વધુ રહેશે. સંતાન સુખ મામલે પણ આપને પ્રતિકૂળતા રહેશે. પ્રેમસંબંધોમાં સાચવવું પડશે. જોકે આ સ્થિતિ ખુબ ટુંકાગાળાની છે. પહેલા દિવસે જ બપોર પછી ગ્રહોની સ્થિતિ બદલાતા આપના પર વડીલવર્ગની પણ કૃપા દૃશ્ટિ રહેશે. નોકરિયાતો ઉત્તમ પરફોર્મન્સ દ્વારા આગળ વધશે અને સહકર્મીઓ તેમજ ઉપરીઓની પ્રસંશા પામશે. તંદુરસ્‍તી જળવાશે. આપ કોઈ વગદાર કે પ્રભાવશાળી વ્યક્તિના સંપર્કમાં આવશો અને તેમની સાથેના સંબંધો લાભદાયી પુરવાર થશે. સપ્તાહના મધ્યમાં કોઈ સ્‍ત્રી મિત્ર આપની પ્રગતિમાં નિમિત્ત બને. વિજાતીય આકર્ષણ વધારે રહેશે. દાંપત્યજીવનનું સુખ માણવા માટે સપ્તાહના મધ્યનો સમય ઉત્તમ છે. છેલ્લા ચરણની વાત કરીએ તો આર્થિક લાભ અટકી શકે છે અને તેની સામે ખર્ચનું પ્રમાણ વધશે. તમારામાં અજંપો અને માનસિક ગડમથલ વધુ રહેશે માટે મહત્વના નિર્ણય લેવાનું ટાળજો. તમારા દૃશ્ટિકોણમાં અચાનક પરિવર્તન આવી શકે છે. આપ કોઇના જામીન થતા પહેલાં બે વાર વિચારજો અને કોઇ સાથે આર્થિક લેવડદેવડ પણ ન કરતા અન્યથા ધરમ કરતા ધાડ પડશે.